Pri izdelavi letnih kuhinj se izbira predvsem materiale, ki so odporni na zunanje vremenske vplive in so primerni za uporabo v pečeh, kaminih in v kuhinjah. V kurišču pizza peči in žarov se uporablja izključno pečarski šamot, ki je termično odporen, hkrati pa zagotavlja ustrezno akumulacijo toplote in zaščito ostalih materialov. Za kuhinjske pulte je najboljša izbira granit, ki je odporen na vremenske vplive in mehanske poškodbe. Nepogrešljiv element je tudi les za omarice, police in tramove. Vse več se uporablja kovina, ki kot dekorativni element nadomešča les. Dekorativna opeka, omet, keramiko in ostale materiale lahko brez težav kombiniramo pri izvedbi letne kuhinje po željah naročnika.